മൊണുമെന്റ് റ്റു ദി ലബോറട്ടറി മൗസ്

റഷ്യയിലെ സൈബീരിയയിലെ നോവോസിബിർസ്ക് നഗരത്തിലെ ഒരു ശില്പമാണ് മൊണുമെന്റ് റ്റു ദി ലബോറട്ടറി മൗസ്.  റഷ്യൻ അക്കാദമി ഓഫ് സയൻസസിന്റെ ഇൻസ്റ്റിറ്റ്യൂട്ട് ഓഫ് സൈറ്റോളജി ആൻഡ് ജനിറ്റിക്‌സിന് മുന്നിലുള്ള ഒരു പാർക്കിലാണ് ഇത് സ്ഥിതിചെയ്യുന്നത്. നഗരം സ്ഥാപിതമായതിന്റെ 120-ാം വാർഷികത്തോടനുബന്ധിച്ച് 2013 ജൂലൈ 1 ന് ഇത് പൂർത്തീകരിച്ചു. 

പുതിയ മരുന്നുകൾ വികസിപ്പിക്കുന്നതിനും രോഗങ്ങൾ ഭേദമാക്കുന്നതിനുമുള്ള ജൈവശാസ്ത്രപരവും ശാരീരികവുമായ സംവിധാനങ്ങൾ മനസിലാക്കാൻ ഉപയോഗിക്കുന്ന ജനിതക ഗവേഷണത്തിലെ എലികളുടെ ത്യാഗത്തെ സ്മാരകം സ്മരിക്കുന്നു.  
 വിവരണം 
മൂക്കിന്റെ അഗ്രത്തിൽ പിൻസ്-നെസ് ധരിച്ച ചുണ്ടെലിയാണ് ഗ്രാനൈറ്റ് പീഠത്തിൽ ഇരിക്കുന്ന ഈ സ്മാരകം.  അതിന്റെ കൈകളിൽ  ഡിഎൻ‌എയുടെ ഇരട്ട ഹെലിക്സ് പിടിക്കുകയും നെയ്തെടുക്കുകയും ചെയ്യുന്നതായിട്ടാണ് കാണുന്നത്.  വെങ്കല രൂപത്തിന് 70 സെന്റിമീറ്റർ (27½ ”) മാത്രമാണ് ഉയരം, എന്നാൽ പീഠം ഉൾപ്പെടെയുള്ള സ്മാരകത്തിന്റെ ആകെ ഉയരം 2.5 മീറ്റർ (98") ആണ്.  

ഇൻസ്റ്റിറ്റ്യൂട്ട് ഓഫ് സൈറ്റോളജി ആൻഡ് ജനിറ്റിക്സ് സ്ഥാപിതമായതിന്റെ 55-ാം വാർഷികത്തോടനുബന്ധിച്ച് 2012 ജൂൺ 1 നാണ് സ്മാരകത്തിന്റെ ശിലാസ്ഥാപനം. നോവോസിബിർസ്ക് ആർട്ടിസ്റ്റ് ആൻഡ്രി ഖാർക്കെവിച്ചിന്റെ സൃഷ്ടിയായിരുന്നു മൗസിന്റെ രൂപകൽപ്പന. ക്ലാസിക്, സ്റ്റൈലൈസ്ഡ് ഇമേജ് മൃഗങ്ങളുടെ വ്യത്യസ്ത പതിപ്പുകളിൽ നിന്നാണ് ഡി‌എൻ‌എ ഹെലിക്സ് നെയ്തെടുക്കുന്ന ചുണ്ടെലിയുടെ രൂപം സ്മാരകത്തിനായി തിരഞ്ഞെടുത്തത്. അലക്സി അഗ്രികോളിയാൻസ്കിയാണ് ശിൽ‌പി. വെങ്കലത്തിലാണ്   ഈ ശിൽപം നിർമ്മിച്ചത്.   
 പരാമർശങ്ങൾ 

 ബാഹ്യ ലിങ്കുകൾ 


വർഗ്ഗം:Coordinates on Wikidata
വർഗ്ഗം:ശിൽ‌പ്പങ്ങൾ